Το ομιλητικό έργο του Μητροπολίτη Πολυανής και Κιλκισίου Αποστόλου Παπακωνσταντίνου (1924-2009)
Creators: name: Χοϊλούς, Δημήτριος Κ.
Publisher: name: Aristotle University of Thessaloniki
Year: 2020
Subjects: Ομιλητική
Ρητορική
Εκκλησιαστική Ρητορική
Ομιλία
Μήνυμα
Homiletic
Rhetoric
Church rhetoric
Ηomily
Message

description: Ο επανευαγγελισμός των βαπτισμένων Χριστιανών είναι ένα βασικό αίτημα της εποχής μας. Το περιεχόμενο της χριστιανικής πίστεως ευρέως αγνοείται ή είναι πλημμελώς γνωστό, ενώ συχνά συγχέεται με τυπολατρικές και λαογραφικές δοξασίες. Η έλλειψη ουσιαστικής κατήχησης από τη μικρή ηλικία, η εκτεταμένη άγνοια των θεμελιωδών της χριστιανικής πίστεως όπως κωδικοποιούνται στο Σύμβολο της Πίστεως, το γλωσσικά δυσπρόσιτο για τους περισσότερους περιεχόμενο των λειτουργικών κειμένων, η αποξένωση από τη μελέτη της Αγίας Γραφής, οδηγούν σε διαπιστώσεις ιδιαίτερα ανησυχητικές για τους μη εφησυχασμένους ποιμένες και διδασκάλους. Η έρευνα στο ομιλητικό έργο του μακαριστού Μητροπολίτη Πολυανής και Κιλκισίου Αποστόλου (Παπακωνσταντίνου) του από Ζακύνθου (+2009) πρόσφερε πολύτιμες πληροφορίες στη γενικότερη επιστημονική αναζήτηση. Μέσα από αυτήν επισημάνθηκαν οι ομιλητικές τάσεις της εποχής μας. Συγκεκριμένα μελετήθηκαν οι σύντομες ομιλίες του Επισκόπου, που είχαν αναγνωσθεί στις ενορίες της μητροπολιτικής του Επαρχίας κατά το διάστημα 1993-2003, με αφορμή τα ευαγγελικά ή τα αποστολικά αναγνώσματα των Κυριακών του λειτουργικού έτους, και αργότερα δημοσιεύθηκαν σε τέσσερα Ομιλιάρια. Κύριος στόχος υπήρξε να εντοπισθούν οι θεολογικές θέσεις και ειδικότερα το μήνυμα που επεδίωκε να μεταδώσει στο εκκλησίασμα των ενοριών της Επαρχίας του και στη συνέχεια στους αναγνώστες των κειμένων του. Ο μακαριστός Επίσκοπος Απόστολος, έμπειρος ποιμένας και διδάσκαλος του Ευαγγελίου για πολλές δεκαετίες, με πλούσια πνευματικά εφόδια, λιπαρή γνώση της Γραφής και της πατερικής σκέψης, φιλόσοφος νους ως προς την αναζήτηση της ανθρώπινης ύπαρξης και την πορεία του κόσμου, επέλεξε να εξηγήσει στο εκκλησίασμα το μυστήριο της θείας Οικονομίας και της εν Χριστώ σωτηρίας με απλά λόγια, γλαφυρό ύφος, παραστατικές εικόνες κι έντονη επιθυμία, αν είναι δυνατόν, να μην μείνει κανένας ανυποψίαστος για τον Θεάνθρωπο Χριστό, την εξαγιαστική χάρη του Αγίου Πνεύαματος, το μυστήριο της Εκκλησίας και τη μετοχή στη ζωοποιό θεία Ευχαριστία Και όλα αυτά μέσα από ένα διάχυτο πόνο και δυσάρεστες διαπιστώσεις ότι η πίστη έχει καταντήσει μαγεία και πολλοί λεγόμενοι πιστοί δεν δίνουν την ανάλογη μαρτυρία μέσα στον κόσμο, απορροφημένοι από τις ανάγκες του «εγώ» τους ή ακόμη από την αυτάρκεια της μικρής τους ομάδας. Στις ομιλίες γίνεται έντονη αναφορά στο μυστήριο της Θείας Οικονομίας, στη σταυρική θυσία και την Ανάσταση του Χριστού και τη σημασία τους για τη ζωή του ανθρώπου. Οι γενικές θέσεις που αναπτύσσονται αναφέρονται στον άχρονο Θεό που εισήλθε μέσα στον κτιστό χρόνο λαμβάνοντας την ανθρώπινη φύση, ατρέπτως, ασυγχύτως και αδιαιρέτως, για να εξαγιάζει τους πιστούς και να αποκαταστήσει την κοινωνία τους με τον Θεό Πατέρα και την μεταξύ τους κοινωνία. Ο μακαριστός Μητροπολίτης Πολυανής και Κιλκισίου Απόστολος με το ομιλητικό του έργο προσπάθησε να μεταφέρει το μήνυμα της ελπίδας στους πιστούς, να τους μεταδώσει την εμπειρία του από την εν Χριστώ ζωή και να τους οδηγήσει στη θεία κοινωνία, όπου συναντάται ο Θεός με τον άνθρωπο, οι άνθρωποι μεταξύ τους, με τον Θεό Δημιουργό και με ολόκληρη τη Δημιουργία. Με τον τρόπο αυτό προσπάθησε να τους προτείνει έναν άλλο τρόπο ζωής μέσα στις ποικίλες δοκιμασίες του παρόντος αιώνος, ο οποίος αντλεί το νόημά του από τον Σταυρό και την Ανάσταση του Ιησού Χριστού.
description: The re-evangelization of baptized Christians is a basic demand of our time. The content of the Christian faith is widely ignored or poorly known, while it is often confused with formulaic and folkloric beliefs. The lack of essential catechism from an early age, the widespread ignorance of the Christian faith as encoded in the Creed, the linguistically inaccessible content of the liturgical texts for most, the alienation from the study of the Holy Bible, lead to findings that are particularly worrying for non-Christians. complacent pastors and teachers. The research on the homiletic work of the blessed Metropolitan Polyanis and Kilkisiou Apostolos (Papaconstantinou) of Zakynthos (+2009) offered valuable information to the general scientific search. Through it, the conversational trends of our time were highlighted. In particular, the short speeches of the Bishop, which had been read in the parishes of the metropolitan Province during the period 1993-2003, were studied, on the occasion of the evangelical or apostolic readings of the Sundays of the liturgical year, and were later published in four Homilies. The main goal was to identify the theological positions and in particular the message he sought to convey to the congregation of the parishes of his Province and then to the readers of his texts. The blessed Bishop Apostolos, an experienced pastor and teacher of the Gospel for many decades, with rich spiritual resources, rich knowledge of Scripture and paternal thought, a philosophical mind regarding the search for human existence and the course of the world, chose to explain to the congregation the mystery of the divine economy and salvation in Christ with simple words, clear style, illustrative images and a strong desire, if possible, that no one remains unsuspecting about the God-man Christ, the sanctifying grace of the Holy Spirit, the mystery of the Church and the sharing to the life-giving divine Eucharist And all this through a pervasive pain and unpleasant realizations that faith has become magic and many so-called believers do not give the corresponding witness in the world, absorbed by the needs of their "I" or even by the self-sufficiency of the little the team. In the speeches, strong reference is made to the mystery of the Divine Economy, the sacrifice on the cross and the Resurrection of Christ and their importance for human life. The general positions that are developed refer to the ageless God who entered into created time by taking human nature, inexorably, unconfusedly and indivisible, to sanctify believers and restore their communion with God the Father and communion among themselves. The blessed Metropolitan of Polyanis and Kilkisiou Apostolos with his speaking work tried to convey the message of hope to the faithful, to convey to them his experience of life in Christ and to lead them to the divine communion, where God meets man, the people with each other, with God the Creator and with all of Creation. In this way he tried to propose to them another way of life amid the various trials of the present century, which derives its meaning from the Cross and the Resurrection of Jesus Christ.